Det skriver P4 Nordjylland. Sidste år arbejdede sygeplejerskerne i Region Nordjylland samlet set over i mere end 117.000 timer. Det svarer til, at hver enkelt sygeplejerske arbejder en uge mere om året, end de reelt er ansat til. Bliver overarbejdstimerne omsat til reelle stillinger, så svare de til et års arbejde for cirka 60 fastansatte sygeplejersker. - Det er klar, at når der ikke er en tilstrækkelig normering, går det ud over sygeplejen til patienterne, siger Jytte Wester, der er kredsformand for Dansk Sygeplejeråd i Nordjylland. Lisbeth Lagoni, der er sygeplejefaglig direktør på Aalborg Sygehus, oplever ikke, at der er et kæmpe problem lige nu. På Aalborg Sygehus er man netop nu i gang med en omstrukturering. Hun forsikrer, at man fortsat vil have fokus på patientplejen og personalets trivsel i forbindelse med omstillingen.
Sygeplejerskerne på de nordjyske sygehuse har så meget overarbejde, at det i sidste ende kan koste på kvaliteten af plejen.